text: Сър Ричард Брансън полетя до ръба на космоса (обновена) - АНТЕНИ
  Сър Ричард Брансън полетя до ръба на космоса (обновена)
  Британският милиардер Ричард Брансън полетя на пътническия самолет-ракета на неговата компания "Върджин галактик" (Virgin Galactic), като се очаква ракетата да се издигне на повече от 80 км над пустинята на Ню Мексико в първия изцяло попълнен екипаж за тестов полет до ръба на космоса.
  Ричард Брансън, снимка Уикипедия
  Самолет-носител с ракетния самолет "Юнити" излетя от щата Ню Мексико в 17:40 мин. българско време. Мисията включва достигане на "Юнити" до орбита на 90-километрова височина, преминаване в безтегловност за няколко минути и незабравима гледка към планетата ни.
  Изстрелването на самолета-ракета VSS Unity бележи 22-рия тестов полет на системата SpaceShipTwo и четвъртата екипажна мисия извън земната атмосфера. Полетът е първият с пълен набор от космически пътешественици – двама пилоти и четирима "специалисти по мисии", сред които и Ричард Бансън.
  Ричард Брансън (jтретият от дясно на ляво) с екипажа си. Снимка БНТ
  В тази авантюра ще го придружават двама пилоти – Дейв Маккей и Майкъл Масучи, главният инструктор на астронавтите във "Върджин Галактик" – Бет Моузес, водещият оперативен инженер и вицепрезидентът за връзките с правителството и отговаряща за изследванията на Virgin Galactic.
  Ричард Брансън е британски бизнесмен, филантроп, известен най-вече като собственик на конгломерата от компании "Върджин груп", наброяващ около 400 компании.